pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เข้าเยี่ยมชม TIRI เพื่อศึกษาแนวทางการสนับสนุนเทคโนโลยีให้กับผู้ประกอบในการพัฒนาหุ่นยนต์และระบบอัตโนมัติและหารือเกี่ยวกับความร่วมมือ
วันเสาร์ที่ 10 กันยายน 2565
รองปลัดฯ ภานุวัฒน์ เข้าเยี่ยมชม TIRI เพื่อศึกษาแนวทางการสนับสนุนเทคโนโลยีให้กับผู้ประกอบในการพัฒนาหุ่นยนต์และระบบอัตโนมัติและหารือเกี่ยวกับความร่วมมือ
รองปลัดฯ ภานุวัฒน์ เข้าเยี่ยมชม TIRI เพื่อศึกษาแนวทางการสนับสนุนเทคโนโลยีให้กับผู้ประกอบในการพัฒนาหุ่นยนต์และระบบอัตโนมัติและหารือเกี่ยวกับความร่วมมือในอนาคต ณ กรุงโตเกียว ประเทศญี่ปุ่น
ประเทศญี่ปุ่น - วันที่ 8 กันยายน 2565 นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วย นายบวร สัตยาวุฒิพงศ์ ผู้อํานวยการกองยุทธศาสตร์และแผนงาน กรมโรงงานอุตสาหกรรม นายศิริวัฒน์ ไวยนิตย์ ผู้อํานวยการศูนย์เทคโนโลยีการผลิตอัตโนมัติและหุ่นยนต์ สถาบันไทย-เยอรมัน และคณะฯ เข้าเยี่ยมชมและศึกษาดูงานการพัฒนาหุ่นยนต์และระบบอัตโนมัติ รวมถึงแนวทางการช่วยเหลือด้านเทคโนโลยีดังกล่าวให้กับผู้ประกอบการ โดยมี Mr. Atsushi KUROBE ประธาน TIRI ให้การต้อนรับ ณ Tokyo Metropolitan Industrial Technology Research Institute (TIRI) กรุงโตเกียว ประเทศญี่ปุ่น
TIRI เป็นสถาบันที่ทําหน้าที่สนับสนุนงานด้านการวิจัย และเทคโนโลยีให้กับบริษัทขนาดกลางและขนาดเล็กของญี่ปุ่น เช่น การทําวิจัยร่วมกับเอกชน การสนุนงบประมาณเพื่อพัฒนาผลิตภัณฑ์ใหม่ที่ตอบสนองความต้องการของลูกค้า การให้เช่าเครื่องมือ หรืออุปกรณ์สําหรับการวิเคราะห์ วิจัยรวมถึงการให้ใช้สถานที่ทดสอบระบบ 5G และการให้บริการทดสอบชิ้นงานพร้อมให้คําแนะนํา เป็นต้น ซึ่งงบประมาณหลักของสถาบันได้รับการสนับสนุนจากรัฐบาลกรุงโตเกียว ทั้งนี้ ปัจจุบัน TIRI มีผลงานที่ให้การสนับสนุนและถูกนําไปใช้งานจริงแล้วในชีวิตประจําวันจํานวนมาก เช่น หุ่นยนต์จ่ายยาสําหรับผู้สูงอายุ หุ่นยนต์นําทาง เป็นต้น
ทั้งนี้ รองปลัดฯ ภานุวัฒน์ ยังได้หารือเกี่ยวกับแนวทางความร่วมมือระหว่าง TIRI และสถาบันไทย-เยอรมัน ในอนาคตอีกด้วย โดย TIRI ยังมีความร่วมมือกับกระทรวงอุตสาหกรรม โดยได้ตั้งสาขาที่กรุงเทพฯ ซึ่งเป็นสาขาแรกที่ตั้งในต่างประเทศ เมื่อเดือนเมษายน พ.ศ. 2558 เพื่อทําหน้าที่สนับสนุนด้านเทคโนโลยีให้กับผู้ประกอบการขนาดกลางและขนาดเล็กของญี่ปุ่นในประเทศไทย รวมถึงบริษัทของไทย ที่เป็นเครือข่ายของบริษัทญี่ปุ่น
รัฐบาลไทย-ข่าวทำเนียบรัฐบาล-การลงทะเบียนโครงการลงทะเบียนเพื่อสวัสดิการแห่งรัฐ ปี 2565 “ไม่มีค่าใช้จ่าย”
วันพุธที่ 21 กันยายน 2565
การลงทะเบียนโครงการลงทะเบียนเพื่อสวัสดิการแห่งรัฐ ปี 2565 “ไม่มีค่าใช้จ่าย”
ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 ตั้งแต่วันที่ 5 - 21 กันยายน 2565 ณ เวลา 12.00 น. มีประชาชนลงทะเบียนแล้วทั้งสิ้น 16,243,908 ราย โ
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 ตั้งแต่วันที่ 5 - 21 กันยายน 2565 ณ เวลา 12.00 น. มีประชาชนลงทะเบียนแล้วทั้งสิ้น 16,243,908 ราย โดยเป็นการลงทะเบียนผ่านเว็บไซต์ 9,393,022 ราย และลงทะเบียนผ่านหน่วยงานรับลงทะเบียน 6,850,886 ราย ทั้งนี้ ประชาชนที่สนใจสามารถลงทะเบียนได้ 2 ช่องทาง คือ 1) ลงทะเบียนผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th ได้ตั้งแต่เวลา 6.00 น. ถึง 23.00 น. ของทุกวัน หรือ 2) ลงทะเบียนผ่านหน่วยงานรับลงทะเบียนทั้ง 7 หน่วยงาน ได้แก่ สาขาของธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารกรุงไทย จํากัด (มหาชน) (ธนาคารกรุงไทยฯ) สํานักงานคลังจังหวัดทั้ง 76 จังหวัดทั่วประเทศ สังกัดกรมบัญชีกลาง ที่ว่าการอําเภอทั้ง 878 อําเภอทั่วประเทศ ภายใต้กระทรวงมหาดไทย สํานักงานเขตกรุงเทพมหานคร ทั้ง 50 เขต และศาลาว่าการเมืองพัทยา เมืองพัทยา ตามวันและเวลาทําการของแต่ละหน่วยงาน ได้ตั้งแต่วันที่ 5 กันยายน 2565 จนถึงวันที่ 19 ตุลาคม 2565 สําหรับการลงทะเบียนในช่วงวันหยุดเสาร์ – อาทิตย์ ประชาชนที่สนใจเข้าร่วมโครงการฯ สามารถลงทะเบียนได้ที่สาขาของธนาคารข้างต้นที่เปิดให้บริการในห้างสรรพสินค้า เพื่อเป็นการอํานวยความสะดวกให้แก่ประชาชนที่ไม่สามารถลงทะเบียนได้ในวันธรรมดา
โฆษกกระทรวงการคลังได้กล่าวเน้นย้ําว่า การสมัครลงทะเบียนเข้าร่วมโครงการฯ ไม่มีค่าใช้จ่ายในการลงทะเบียน โดยประชาชนที่สนใจและมีคุณสมบัติตามที่โครงการฯ กําหนดสามารถรับแบบฟอร์มโครงการฯ ได้ที่หน่วยงานรับลงทะเบียนทุกแห่งโดยไม่มีค่าใช้จ่าย หรือสามารถดาวน์โหลดแบบฟอร์มโครงการฯ ได้ที่เว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th ทั้งนี้ ประชาชนสามารถลงทะเบียนได้ทุกคน รวมถึงผู้ที่อยู่ในครอบครัวเดียวกันสามารถลงทะเบียนได้ทุกคน “ไม่ใช่หนึ่งครอบครัวหนึ่งสิทธิ”
สํานักงานปลัดกระทรวงการคลัง โทร. 094-858-9794 (เวลาทําการ 08.30 – 16.30 น.)
สํานักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ
โทร. 08-5842-7102 , 08-5842-7103, 08-5842-7104 ,08-5842-7105, 08-5842-7106, 08-5842-7107 (เวลาทําการ 08.30 – 16.30 น.)
ศูนย์ลูกค้าสัมพันธ์บัตรสวัสดิการแห่งรัฐ โทร. 02-109-2345 (เวลาทําการ 08.30 – 17.30 น.)
รัฐบาลไทย-ข่าวทำเนียบรัฐบาล-ไอแบงก์ จัด Soft Loan ฟื้นฟูและรองรับธุรกิจที่กำลังปรับตัว
วันศุกร์ที่ 21 ตุลาคม 2565
ไอแบงก์ จัด Soft Loan ฟื้นฟูและรองรับธุรกิจที่กําลังปรับตัว
ไอแบงก์ออกโครงการสินเชื่อ Soft Loan ฟื้นฟูธุรกิจ เพื่อให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของเชื้อไวรัส COVID-19 และเพื่อเป็นแหล่งเงินทุนต้นทุนต่ําให้แก่ผู้ประกอบธุรกิจที่ยังมีศักยภาพให้สามารถดําเนินธุรกิจ
ธนาคารอิสลามแห่งประเทศไทย (ไอแบงก์) ออกโครงการสินเชื่ออัตรากําไรต่ํา Soft Loan สําหรับลูกค้าเดิมของธนาคารและลูกค้ารายใหม่ คิดอัตรากําไรเพียง 2% ต่อปี ในระยะเวลา 2 ปีแรก ผ่อนนานสูงสุด 5 ปี โดย 6 เดือนแรก ไอแบงก์กําหนดให้ลูกค้าชําระเฉพาะในส่วนของเงินต้นไม่ต้องชําระส่วนของกําไร ทั้งนี้ เพื่อเป็นการช่วยเหลือผู้ประกอบการในการฟื้นฟูธุรกิจ เสริมสภาพคล่อง และรองรับธุรกิจที่กําลังปรับตัวภายหลังสถานการณ์การระบาดของเชื้อไวรัสโคโรนา 2019 ท่ามกลางกระแสการเปลี่ยนแปลงของโลก
ไอแบงก์ ได้มีการออกโครงการสินเชื่อ Soft Loan ฟื้นฟูธุรกิจ เพื่อให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของเชื้อไวรัส COVID-19 และเพื่อเป็นแหล่งเงินทุนต้นทุนต่ําให้แก่ผู้ประกอบธุรกิจที่ยังมีศักยภาพให้สามารถดําเนินธุรกิจมาตั้งแต่ 26 เมษายน 2564 แล้ว โดยล่าสุด ไอแบงก์ ได้มีการปรับหลักเกณฑ์เพิ่มเติม ตามมาตรการของธนาคารแห่งประเทศไทย ประกอบด้วยวงเงินในการให้ความช่วยเหลือตามวัตถุประสงค์ ดังนี้
1. สินเชื่อเพื่อการฟื้นฟู (วงเงินที่ไม่ใช่สินเชื่อเพื่อการปรับตัว) มีวัตถุประสงค์เพื่อเสริมสภาพคล่องในการประกอบธุรกิจ ลดผลกระทบต่อการจ้างงาน และฟื้นฟูการดําเนินกิจการ ทั้งนี้ ไม่รวมถึงการ Refinance ประกอบด้วยสินเชื่อที่มีกําหนดระยะเวลา และสินเชื่อวงเงินทุนหมุนเวียนประเภทตั๋วสัญญาใช้เงิน กรณีลูกค้าเดิมของธนาคาร ให้วงเงินไม่เกิน 30% พิจารณาจากวงเงินสินเชื่อรวมที่มีอยู่กับธนาคาร และไม่รวมภาระผูกพันและสินเชื่อเพื่ออุปโภคบริโภค ณ วันที่ 31 ธันวาคม 2562 หรือ ณ วันที่ 28 กุมภาพันธ์ 2564 แล้วแต่จํานวนใดจะสูงกว่า วงเงินรวมสูงสุดไม่เกิน 150 ล้านบาท และกรณีลูกค้าใหม่ ให้วงเงินไม่เกิน 50 ล้านบาท (รวมทุกสถาบันการเงิน) สําหรับระยะเวลาการผ่อนชําระ หากเป็นสินเชื่อที่มีกําหนดระยะเวลาผ่อนชําระคืนไม่เกิน 5 ปี ปลอดชําระกําไร 6 เดือนแรก (ชําระเฉพาะเงินต้น) และวงเงินทุนหมุนเวียนทบทวนวงเงินทุกปี ปลอดชําระกําไร 6 เดือนแรก (ชําระเฉพาะเงินต้น) เช่นกัน
2. สินเชื่อเพื่อการปรับตัวทางธุรกิจ (วงเงินสินเชื่อเพื่อการปรับตัว) เป็นสินเชื่อเพื่อการลงทุน หรือการปรับปรุงหรือพัฒนาในเรื่องของเครื่องจักร อุปกรณ์เครื่องมือเครื่องใช้ ตลอดจนระบบหรือกระบวนการต่าง ๆ ที่เป็นการเสริมศักยภาพธุรกิจให้สามารถแข่งขันและดําเนินการต่อได้อย่างยั่งยืน ทั้งจากกระแสดิจิทัลเทคโนโลยีใหม่ การดําเนินธุรกิจที่เป็นมิตรกับสิ่งแวดล้อม หรือนวัตกรรมแห่งโลก ผ่อนชําระได้นานสูงสุด 5 ปี กรณีลูกค้าเดิมของธนาคาร ให้วงเงินสินเชื่อสูงสุดไม่เกิน 150 ล้านบาท กรณีลูกค้าใหม่ ให้วงเงินสินเชื่อสูงสุดไม่เกิน 150 ล้านบาท รวมทุกสถาบันการเงิน
นอกจากยังฟรีค่าธรรมเนียมการให้สินเชื่อ เช่น ค่าธรรมเนียม Front end Fee และค่าธรรมเนียมจัดทํานิติกรรมสัญญา
ผู้สนใจสามารถติดต่อขอสินเชื่อได้ที่ ไอแบงก์ ทุกสาขาใกล้บ้านท่าน ตั้งแต่วันนี้ - 3 เมษายน 2566 หรือหรือจนกว่าจะเต็มวงเงิน หรือตามที่ ธปท.กําหนด สอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
รัฐบาลไทย-ข่าวทำเนียบรัฐบาล-พม. ลุยเปิดศูนย์ช่วยเหลือสังคมเพิ่มอีก 2 ตำบล ที่ จ.พิษณุโลก ช่วยแก้ปัญหาความยากจนแบบพุ่งเป้า
วันจันทร์ที่ 10 ตุลาคม 2565
พม. ลุยเปิดศูนย์ช่วยเหลือสังคมเพิ่มอีก 2 ตําบล ที่ จ.พิษณุโลก ช่วยแก้ปัญหาความยากจนแบบพุ่งเป้า
พม. ลุยเปิดศูนย์ช่วยเหลือสังคมเพิ่มอีก 2 ตําบล ที่ จ.พิษณุโลก ช่วยแก้ปัญหาความยากจนแบบพุ่งเป้า
เมื่อวัน 7 ต.ค. 65เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มอบหมายให้ นายกันตพงศ์ รังษีสว่าง ผู้ตรวจราชการกระทรวงการพัฒนาสังคมและความมั่นคงของมนุษย์ ลงพื้นที่จังหวัดพิษณุโลก เพื่อเป็นประธานในพิธีเปิดศูนย์ช่วยเหลือสังคมตําบลชาติตระการ ณ องค์การบริหารส่วนตําบลชาติตระการ อําเภอชาติตระการ และศูนย์ช่วยเหลือสังคมเทศบาลตําบลป่าแดง อําเภอชาติตระการ โดยมี คณะผู้บริหารกระทรวง พม. นายพิศิษฐ์ กิจบุญอนันต์ รองผู้ว่าราชการจังหวัดพิษณุโลก ผู้แทนภาคีเครือข่าย และอาสาสมัครพัฒนาสังคมและความมั่นคงของมนุษย์ (อพม.) เข้าร่วมงาน
นายกันตพงศ์ กล่าวว่า กระทรวง พม. ได้ขับเคลื่อนการจัดตั้งศูนย์ช่วยเหลือสังคมตําบลในทุกจังหวัดทั่วประเทศ ด้วยการพัฒนาและยกระดับกลไกการพัฒนาสังคมในระดับพื้นที่ เพื่อให้เป็นศูนย์กลางในการช่วยเหลือและให้บริการด้านสวัสดิการสังคมแบบครบวงจรอย่างเบ็ดเสร็จ ณ จุดเดียว (One Stop Service) สําหรับประชาชนทุกช่วยวัย โดยเฉพาะกลุ่มเปราะบางในพื้นที่ตั้งแต่เด็ก เยาวชน ผู้สูงอายุ คนพิการ และผู้ด้อยโอกาส ที่ประสบปัญหาความเดือดร้อนทางสังคม ด้วยการบูรณาการบริการสวัสดิการสังคมของทุกกรมสังกัดกระทรวง พม. ร่วมกับภาคีเครือข่ายในพื้นที่ เป็นการอํานวยความสะดวกให้ประชาชนได้สามารถเข้าถึงสวัสดิการสังคมอย่างทั่วถึงและเป็นธรรม โดยไม่ทิ้งใครไว้ข้างหลังตามนโยบายของรัฐบาล อีกทั้งมีการใช้สมุดพกครัวเรือนเพื่อลงทะเบียนครัวเรือนกลุ่มเปราะบางสําหรับการแก้ปัญหาความยากจนแบบพุ่งเป้า และการลงทะเบียนเข้าร่วมโครงการลงทะเบียนเพื่อสวัสดิการแห่งรัฐ ปี 2565
นายกันตพงศ์ กล่าวเพิ่มเติมว่า สําหรับจังหวัดพิษณุโลก กระทรวง พม. ได้ขับเคลื่อนการจัดตั้งศูนย์ช่วยเหลือสังคมตําบลอย่างต่อเนื่อง เพื่อให้ความช่วยเหลือประชาชนและกลุ่มเปราะบางอย่างครอบคลุมในทุกพื้นที่ ซึ่งวันนี้ นอกจากมีการเปิดศูนย์ช่วยเหลือสังคมตําบลชาติตระการและเทศบาลตําบลป่าแดงแล้ว ยังได้มอบความช่วยเหลือต่างๆ ตามภารกิจของกระทรวง พม. ได้แก่ มอบประกาศนียบัตรแก่อาสาสมัครพัฒนาสังคมและความมั่นคงของมนุษย์ (อพม.) เข้มแข็ง จํานวน 10 ราย มอบเงินสนับสนุนโครงการบ้านพอเพียง ประจําปี 2565 สําหรับประชาชนผู้มีรายได้น้อย จํานวน 5 หลัง และมอบถุงยังชีพช่วยเหลือครัวเรือนเปราะบาง จํานวน 160 ครัวเรือน
รัฐบาลไทย-ข่าวทำเนียบรัฐบาล-รฟท. ชี้แจง สถานีกลางบางซื่อได้ออกแบบโดยยึดหลักอารยสถาปัตย์ หรือ Universal Design
วันจันทร์ที่ 29 สิงหาคม 2565
รฟท. ชี้แจง สถานีกลางบางซื่อได้ออกแบบโดยยึดหลักอารยสถาปัตย์ หรือ Universal Design
พร้อมคํานึงถึงการให้บริการแก่ผู้โดยสารทุกประเภทอย่างเท่าเทียม
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยถึงกรณีสื่อสังคมออนไลน์ เผยแพร่ภาพข้อความ ฟุตบาทสถานีกลางบางซื่อ ไม่มีทางสําหรับรถเข็นวีลแชร์นั้น การรถไฟฯ ขอชี้แจงว่า ไม่เป็นความจริง โดยสถานีกลางบางซื่อ นอกจากจะมีการก่อสร้างให้รองรับการเป็นศูนย์กลางการคมนาคมและการขนส่งทางรางที่ใหญ่ที่สุดของประเทศไทย ซึ่งมีมาตรฐานเทียบเท่าสถานีรถไฟชั้นนําของโลกแล้ว รฟท. ยังได้คํานึงถึงการให้บริการแก่ประชาชนทุกคนอย่างเท่าเทียมกัน โดยนําหลักอารยสถาปัตย์ หรือUniversal Design เข้ามาใช้ออกแบบพื้นที่ภายในและภายนอกสถานี สําหรับให้ผู้โดยสารทุกประเภทสามารถใช้บริการต่าง ๆ ได้อย่างสะดวก ปลอดภัย ทั่วถึง และเท่าเทียมกัน ไม่ว่าจะเป็นที่จอดรถสําหรับผู้พิการ ทางลาด ลิฟท์ ห้องน้ําคนพิการ โทรศัพท์สําหรับผู้พิการ ป้ายบอกทาง จุดยึดและจุดจอดรถวีลแชร์
สําหรับอาคารสถานีกลางบางซื่อ ได้มีการออกแบบและก่อสร้างสิ่งอํานวยความสะดวกรองรับผู้ที่ใช้รถวีลแชร์ไว้อย่างครบครัน ดังนี้
1. สําหรับผู้ที่ใช้รถวีลแชร์เดินทางมาสถานีกลางบางซื่อโดยใช้รถสาธารณะนั้น ในบริเวณป้ายหยุดรถประจําทาง จะมีทางลาดสําหรับเข้าอาคารสถานีกลางบางซื่อจากทางเดินเท้าได้
2. ขณะที่ผู้ที่ใช้รถวีลแชร์เดินทางมาโดยรถยนต์ส่วนบุคคล สามารถใช้ทางลาดเข้าสู่ภายในอาคารสถานีกลางบางซื่อได้บริเวณจุดจอดรถรับ-ส่ง สําหรับผู้พิการหรือลานจอดรถชั้นใต้ดิน ซึ่งจะมีจุดจอดรถไว้รองรับเฉพาะผู้พิการ และสามารถใช้ลิฟท์ รวมถึงทางลาดเข้าสู่ภายในอาคารสถานีกลางบางซื่อโดยตรงได้อย่างสะดวกรวดเร็ว
ทั้งนี้รฟท. มีความมุ่งมั่นพัฒนาการให้บริการในด้านต่าง ๆ อย่างต่อเนื่อง ทั้งบริเวณสถานีรถไฟ ชานชาลา ตลอดจนตู้โดยสาร โดยยึดหลักอารยสถาปัตย์ ให้มีสิ่งอํานวยความสะดวกอย่างครบครัน และคํานึงถึงประโยชน์การให้บริการแก่ผู้โดยสารทุกประเภท ทั้งผู้โดยสารทั่วไป ผู้พิการ เด็ก สตรีมีครรภ์ คนชรา รวมถึงผู้โดยสารที่มีสัมภาระจํานวนมากให้ได้รับความสะดวกสูงสุดอย่างแท้จริง
รัฐบาลไทย-ข่าวทำเนียบรัฐบาล-Thailand affirms full support to new Australian Ambassador
วันอังคารที่ 6 กันยายน 2565
Thailand affirms full support to new Australian Ambassador
Thailand affirms full support to new Australian Ambassador
September 5, 2022, at 0900hrs, at the Command Building I, Government House, Ms. Angela Jane Macdonald, Ambassador of the Commonwealth of Australia, paid a courtesy call on Deputy Secretary-General to the Prime Minister and Acting Government Spokesperson Anucha Burapachaisri on occasion of her assumption of the position. Gist of the meeting is as follows:
The Deputy Secretary-General to the Prime Minister expressed honor to welcome the Ambassador today, while the latter congratulated his appointment as the Government Spokesperson. Both sides mentioned success and outcomes of various meetings between public agencies of the two countries, and expressed confidence that these meetings would contribute to further development in other areas of cooperation.
The Australian Ambassador inquired about the current Government situation, on which the Deputy Secretary-General to the Prime Minister affirmed that Minister of Defense Gen. Prayut Chan-o-cha respects the court’s ruling, and has stopped performing his duty as the Prime Minister since August 24, 2022. Meanwhile, his legal team has submitted clarification documents to the Constitutional Court. The Government Spokesperson could not tell the deliberation period as it is the Court’s authority and decision.
With regards to bilateral relations between Thailand and Australia, the Ambassador emphasized the new Australian Government’s priority over Southeast Asia as its strategic region. Australia also places importance on the environmental issues, such as GHG emission, and circular economy, which is in line with Thailand’s BCG economic model and Thailand’s hosting of APEC 2022 under the theme “Open. Connect. Balance”. Both parties also discussed other issues of mutual interest, i.e., energy, and education. The Deputy Secretary-General to the Prime Minister affirmed Thailand’s readiness to provide full support to the Ambassador for the interest of both Thailand and Australia, and the people of the two countries.
รัฐบาลไทย-ข่าวทำเนียบรัฐบาล-รัชดา รองโฆษกฯร่วมเวทีนานาชาติ  “ผู้หญิง สันติภาพ ความมั่นคง” โปรโมทผ้า”จวนตานี” มอบปธน.Kosovo เจ้าภาพ
วันจันทร์ที่ 24 ตุลาคม 2565
รัชดา รองโฆษกฯร่วมเวทีนานาชาติ  “ผู้หญิง สันติภาพ ความมั่นคง” โปรโมทผ้า”จวนตานี” มอบปธน.Kosovo เจ้าภาพ
รัชดา รองโฆษกฯร่วมเวทีนานาชาติ  “ผู้หญิง สันติภาพ ความมั่นคง” โปรโมทผ้า”จวนตานี” มอบปธน.Kosovo เจ้าภาพ
วันที่ 24 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากที่ได้รับเชิญจาก นางวีโยซา ออสมานี ซาดรีอู (H.E. Mrs. Vjosa Osmani Sadriu) ประธานาธิบดีสาธารณรัฐคอซอวอ (Kosovo)เข้าร่วมงานประชุมเสวนา หัวข้อ “Women Peace and Security” ระหว่างวันที่ 22-23 ต.ค 65 ณ เมืองพริสทินา ประเทศสาธารณรัฐคอซอวอ จัดขึ้นเพื่อเป็นเวทีแลกเปลี่ยนประสบการณ์และมุมมองเกี่ยวกับบทบาทผู้หญิงในการสร้างสันติภาพและความมั่นคง ในช่วงสถานการณ์ความขัดแย้งและสงครามในภูมิภาคต่างๆ ซึ่งมีผู้นําประเทศ ผู้เชี่ยวชาญ นักวิชาการ และตัวแทนภาคประชาสังคมเข้าร่วมงานจํานวนมาก
นางสาวรัชดา กล่าวว่า ตนเองในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ ได้เป็นหนึ่งใน 33 ผู้ร่วมเสวนา ถือเป็นโอกาสที่ดี นอกจากจะได้ร่วมยืนยันถึงความจําเป็นที่ต้องมีผู้หญิงในกระบวนการสร้างสันติภาพ ยังได้เผยแพร่นโยบายของรัฐบาลเรื่องการขับเคลื่อนการพัฒนาจังหวัดชายแดนใต้สอดรับแนวทางคณะมนตรีความมั่นคงแห่งสหประชาชาติ (United Nations Security Council – UNSC) ที่เน้นการสร้างการมีส่วนร่วมและเสริมพลังแก่สตรีในพื้นที่ โดยกองทัพบกและศูนย์อํานวยการบริหารจังหวัดชายแดนใต้ (ศอ.บต.) ผ่านโครงการพัฒนาอาชีพและคุณภาพชีวิตต่างๆ รวมถึงการสร้างกลไกความร่วมมือขับเคลื่อนกับภาคประชาสังคม เพื่อลดเหตุการณ์ความรุนแรง นําไปสู่การพัฒนาและสันติสุขอย่างยั่งยืน
ทั้งนี้ ในช่วงงานเลี้ยงอาหารมือค่ํา โดยประธานาธิบดีคอซอโวเป็นเจ้าภาพ ตนเองได้มอบของที่ระลึกผ้าพันคอผ้าไหมลาย “จวนตานี” จากจังหวัดปัตตานี ฝีมือชาวบ้านอําเภอทรายขาว แก่ประธานาธิบดีฯ ด้วย พร้อมอธิบายถึงลวดลายอันเป็นเอกลักษณ์แต่โบราณของพื้นที่ ซึ่งได้สูญหายไปช่วงหนึ่ง ขณะนี้ได้รับการฟื้นฟูจากภาครัฐ เป็นไปตามพระราชดําริของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อปี 2542 ให้มีการฟื้นฟูและอนุรักษ์ผ้าโบราณ ซึ่งปัจจุบันชาวบ้านได้รวมตัวกันเป็นกลุ่มอาชีพและผลิตเป็นสินค้าท้องถิ่นอันทรงคุณค่า สร้างรายได้แก่ชุมชน
“ประธานาธิบดีซาดรีอู ได้ชื่นชมความงามของผ้าไหมไทยและลวดลายอันวิจิตรของ “จวนตานี” อีกทั้งยังได้ฝากความระลึกถึง พล.อ.ประยุทธ์ จันทร์โอชา นายกรัฐมนตรี ที่ได้ให้การต้อนรับอย่างดียิ่งเมื่อครั้งมาเยือนประเทศไทย เพื่อเข้าร่วมการประชุมสุดยอดผู้นําสตรีโลก เมื่อ 24 มิ.ย. ที่ผ่านมา ซึ่งนายกรัฐมนตรีมีความชื่นชมบทบาทของประธานาธิบดีซาดรีอูในการส่งเสริมประเด็นด้านสตรีในเวทีระหว่างประเทศอย่างมาก ทั้งนี้ ความสัมพันธ์ระหว่างไทยกับคอซอวอมีพัฒนาการที่ดีมาตลอดระยะเวลา 9 ปี และปีนี้เพิ่งได้มีการเปิดทําการสถานเอกอัครราชทูตคอซอวอประจําประเทศไทยอย่างเป็นทางการ ซึ่งถือเป็นสถานเอกอัครราชทูตคอซอวอแห่งแรกในอาเซียน” นางสาวรัชดา กล่าว
รัฐบาลไทย-ข่าวทำเนียบรัฐบาล-ปลัดเกษตรฯ พาทีมผู้บริหารเยือนเชียงราย
วันอังคารที่ 30 สิงหาคม 2565
ปลัดเกษตรฯ พาทีมผู้บริหารเยือนเชียงราย
ปลัดเกษตรฯ พาทีมผู้บริหารเยือนเชียงราย มอบนโยบายเตรียมการขับเคลื่อนงานด้านการเกษตร ปี 2566 เตรียมพร้อมรับความเปลี่ยนแปลงสู่ความยั่งยืนของเกษตรกร
ดร.ทองเปลว กองจันทร์ ปลัดกระทรวงเกษตรและสหกรณ์ มอบนโยบายเตรียมการขับเคลื่อนงานด้านการเกษตร ปี 2566 ให้กับเจ้าหน้าที่หน่วยงานในสังกัดกระทรวงเกษตรและสหกรณ์ จังหวัดเชียงราย และเข้าร่วมการประชุมคณะกรรมการขับเคลื่อนงานด้านการเกษตรระดับจังหวัด ครั้งที่ 3/2565 ณ ห้องประชุมบางกอก โรงแรมเชียงของ ทีคการ์เด้นริเวอร์ฟร้อนท์ ตําบลเวียง อําเภอเชียงของ จังหวัดเชียงราย โดยมีนายระพีภัทร์ จันทรศรีวงศ์ อธิบดีกรมวิชาการเกษตร นายสุรเดช สมิเปรม ผู้ตรวจราชการกระทรวงเกษตรและสหกรณ นายประกอบ เผ่าพงศ์ ผู้ตรวจราชการกระทรวงเกษตรและสหกรณ์ ตลอดจนหัวหน้าส่วนราชขการกระทรวงเกษตรฯ จังหวัดเชียงราย เข้าร่วม
“จังหวัดเชียงราย ถือเป็นจังหวัดสําคัญเป็นซึ่งฐานการส่งออกด้านปศุสัตว์ รวมถึงมีท่าเรือสําคัญสําหรับรับและส่งสินค้าเกษตรไปยังประเทศต่างๆ โดยรอบ ดังนั้น บุคลากรในสํานักงานเกษตรและสหกรณ์จังหวัดเชียงราย ซึ่งเป็นหน่วยงานหลักในการบูรณาการขับเคลื่อนนโยบายของรัฐบาลและนโยบายของกระทรวงเกษตรและสหกรณ์ รวมทั้งนโยบายของจังหวัด จําเป็นต้องเข้าใจ และได้รับการพัฒนาศักยภาพให้มีทักษะที่ทันสมัย ทันต่อการเปลี่ยนแปลงของโลก พร้อมสู่ความปกติถัดไป (Next Normal) ซึ่งจะชัดเจนขึ้นในปี 2566 รวมทั้งสร้างเครือข่ายการทํางานของคนรุ่นใหม่ พัฒนาสู่ Smart Officer เพื่อเตรียมความพร้อมรองรับการพัฒนา และขับเคลื่อนงานตามภารกิจในพื้นที่ให้เกิดการพัฒนาคุณภาพชีวิตเกษตรกรภายใต้การบริหารจัดการทรัพยากรการเกษตรให้มีความสมดุลระหว่างการอนุรักษ์และการใช้ประโยชน์ ตามแผนปฏิบัติการด้านการขับเคลื่อนการพัฒนาประเทศไทยด้วยโมเดลเศรษฐกิจ BCG พ.ศ. 2564 - 2570 เพื่อให้บรรลุตามวิสัยทัศน์ของกระทรวงเกษตรและสหกรณ์” ดร.ทองเปลว กล่าว
รัฐบาลไทย-ข่าวทำเนียบรัฐบาล-มาตรการเร่งด่วนเพื่อแก้ปัญหายาเสพติดและอาวุธปืน
วันจันทร์ที่ 17 ตุลาคม 2565
มาตรการเร่งด่วนเพื่อแก้ปัญหายาเสพติดและอาวุธปืน
วันเสาร์ที่ 14 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเห็นชอบ 4 มาตรการเร่งด่วนเพื่อแก้ปัญหายาเสพติดและอาวุธปืน ได้แก่ ด้านอาวุธปืน
ให้มีการตรวจสอบและรับรองความประพฤติผู้ขอใบอนุญาต
เพิกถอนใบอนุญาตผู้มีพฤติกรรมเสี่ยงเป็นภัยสังคม และกวาดล้างอาวุธเถื่อน ด้านยาเสพติด
ควบคุมการนําเข้าส่งออกสารเคมีที่ใช้ผลิตยา และเร่งสืบสวนขยายผลเพื่อทําลายเครือข่ายผู้ค้ายา
ด้านบําบัดรักษา จัดตั้งศูนย์คัดกรองผู้เสพยาเชิงรุกเพื่อส่งเข้าสถานฟื้นฟูครอบคลุมทุกอําเภอ และใช้กําไล EM
ติดตามดูแลกลุ่มเสี่ยงก่อความรุนแรง ด้านสุขภาพจิต ตั้งกลุ่มงานจิตเวชและยาเสพติดในทุกอําเภอ
มีระบบดูแลสุขภาพจิตในหน่วยงานที่เกี่ยวข้องกับอาวุธร้ายแรง สถานศึกษา และสถานประกอบการขนาด
100 คนขึ้นไป โดยจะดําเนินการอย่างเข้มงวดเพื่อสร้างความปลอดภัยให้ประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. หนุนศูนย์ช่วยเหลือสังคมตำบลช่วยแก้ปัญหายาเสพติด พร้อมทำแผนเผชิญเหตุ ลดความรุนแรงในสังคม
วันอังคารที่ 25 ตุลาคม 2565
รมว.พม. หนุนศูนย์ช่วยเหลือสังคมตําบลช่วยแก้ปัญหายาเสพติด พร้อมทําแผนเผชิญเหตุ ลดความรุนแรงในสังคม
รมว.พม. หนุนศูนย์ช่วยเหลือสังคมตําบลช่วยแก้ปัญหายาเสพติด พร้อมทําแผนเผชิญเหตุ ลดความรุนแรงในสังคม
เมื่อวันที่ 23 ต.ค. 65นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมติดตามความก้าวหน้า รับฟังปัญหา อุปสรรค และให้คําแนะนํา เพื่อพัฒนาและเพิ่มประสิทธิภาพในการดําเนินงานของศูนย์ช่วยเหลือสังคมตําบลในพื้นที่อําเภอนครไทย จังหวัดพิษณุโลก จํานวน 2 แห่ง ได้แก่ ศูนย์ช่วยเหลือสังคมตําบลหนองกะท้าวและตําบลเนินเพิ่ม โดยมีรองปลัดกระทรวงการพัฒนาสังคมและความมั่นคงของมนุษย์ ได้แก่ นางสาวแรมรุ้ง วรวัธ และนายธนสุนทร สว่างสาลี พร้อมด้วยผู้บริหารกระทรวง พม. พัฒนาสังคมและความมั่นคงของมนุษย์จังหวัดพิษณุโลกและทีม One Home พม. ผู้บริหารหน่วยงานท้องถิ่น ผู้แทนภาคีเครือข่าย และอาสาสมัครพัฒนาสังคมและความมั่นคงของมนุษย์ (อพม.) ในพื้นที่ เข้าร่วมประชุม
นายจุติ กล่าวว่า การลงพื้นที่ในวันนี้ เป็นการติดตามการดําเนินงานตามนโยบายของรัฐบาลในการปราบปรามยาเสพติดและอาวุธปืน รวมทั้งการแก้ไขปัญหากลุ่มเปราะบางในพื้นที่อําเภอนครไทย จังหวัดพิษณุโลก โดยได้ดูแลเรื่องการฝึกอาชีพและทุนการศึกษาของเด็กในชุมชน รวมถึงผู้ที่ต้องการความช่วยเหลืออย่างเร่งด่วน ซึ่งการลงพื้นที่ครั้งนี้เพื่อให้ประชาชนได้รับทราบว่ารัฐบาลทํางานเพื่อประชาชนเป็นอย่างมากและจะไม่ทิ้งใครไว้ข้างหลัง สําหรับนโยบายการปราบปรามยาเสพติด ตนได้ขอความร่วมมือกับประชาชนและผู้นําท้องถิ่น ซึ่งสามารถแจ้งเบาะแสได้ โดยไม่ต้องเปิดเผยตัวตนของผู้แจ้งและนําไปสู่การจับกุมผู้ต้องหาได้ นอกจากนั้น สําหรับผู้ที่ได้รับการบําบัด ครอบครัวจะต้องได้รับความรู้และทักษะในการดูแลให้ลูกหลานปลอดจากยาเสพติด และต้องบําบัดให้หายเป็นปกติ หลังจากนั้น จะให้การฝึกทักษะอาชีพหรือเรียนหนังสืออย่างต่อเนื่อง ซึ่งรัฐบาลพยายามแก้ไขปัญหาให้ครบวงจร
นายจุติ กล่าวเพิ่มเติมว่า รัฐบาลได้ขับเคลื่อนการจัดตั้งศูนย์ช่วยเหลือสังคมตําบลทั่วประเทศ ภายใต้กรอบใหญ่ของการแก้ไขปัญหาความยากจน เพื่อช่วยดูแลประชาชนให้มีคุณภาพชีวิตที่ดีทั้ง 5 มิติ ไม่ว่าจะเป็นมิติด้านสุขภาพ ความเป็นอยู่ การศึกษา รายได้ และการเข้าถึงบริการรัฐ ดังนั้น กระทรวง พม. จึงได้จัดทําสมุดพกครอบครัว เพื่อใช้บันทึกข้อมูลครัวเรือนเปราะบางและความก้าวหน้าในการแก้ไขปัญหารายครัวเรือน ซึ่งจะสามารถทําได้อย่างต่อเนื่องและครบวงจร นอกจากนี้ ได้ผลักดันการจัดทําแผนเผชิญเหตุด้านภัยพิบัติและด้านภัยทางสังคม รวมทั้งแผนพัฒนาทุนมนุษย์ เพื่อให้ทุกคนสามารถอยู่อย่างมีความสุข ลดความรุนแรงในสังคม และมีความยั่งยืน
รัฐบาลไทย-ข่าวทำเนียบรัฐบาล-นายกรัฐมนตรีกำชับหน่วยงานเกี่ยวข้องอำนวยความสะดวกผู้เดินทางผ่านท่าอากาศยาน ด้านสายการบินจัดเจ้าหน้าที่บริการเพียงพอให้สอดคล้องกับจำนวนผู้โดยสารที่เพิ่ม สนับสนุนท่องเที่ยวฟื้น
วันพุธที่ 26 ตุลาคม 2565
นายกรัฐมนตรีกําชับหน่วยงานเกี่ยวข้องอํานวยความสะดวกผู้เดินทางผ่านท่าอากาศยาน ด้านสายการบินจัดเจ้าหน้าที่บริการเพียงพอให้สอดคล้องกับจํานวนผู้โดยสารที่เพิ่ม สนับสนุนท่องเที่ยวฟื้น
นายกรัฐมนตรีกําชับหน่วยงานเกี่ยวข้องอํานวยความสะดวกผู้เดินทางผ่านท่าอากาศยาน ด้านสายการบินจัดเจ้าหน้าที่บริการเพียงพอให้สอดคล้องกับจํานวนผู้โดยสารที่เพิ่ม สนับสนุนท่องเที่ยวฟื้น
วันที่ 26 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบจากรายงานของกระทรวงคมนาคมและกระทรวงการท่องเที่ยวและกีฬาว่าขณะนี้ชาวต่างชาติได้เดินทางเข้ามาท่องเที่ยวในประเทศไทยมากเพิ่มขึ้นในทุกช่องทาง เนื่องจากได้เข้าสู่ช่วงไฮซีซันแล้ว ทําให้การให้บริการในบางช่องทางเช่นในท่าอากาศยานมีการติดขัดในบางจุดบริการ
ดังนี้ นายกรัฐมนตรีจึงกําชับหน่วยงานเกี่ยวข้อง ให้อํานวยความสะดวกแก่ผู้เดินทางผ่านท่าอากาศยาน โดยเฉพาะท่าอากาศยานนานาชาติที่มีผู้เดินทางระหว่างประเทศจํานวนมาก โดยให้ดูแลการเพิ่มศักยภาพจุดบริการต่าง ๆ ส่วนสายการบินขอให้พิจารณาจัดเจ้าหน้าที่บริการจุดเช็คอินหรือจุดต่าง ๆ จํานวนที่เพียงพอ สอดคล้องกับจํานวนผู้โดยสารที่จะเพิ่มขึ้นในช่วงไฮซีซัน เพื่อสร้างความประทับใจให้กับนักเดินทางที่เลือกมาเยือนประเทศไทยเป็นประเทศแรกๆ หลังจากสถานการณ์โควิด19 คลี่คลาย ซึ่งจะเป็นปัจจัยสําคัญที่สนับสนุนการฟื้นฟูภาคท่องเที่ยวและเศรษฐกิจในภาพรวมได้อย่างต่อเนื่อง
“นายกรัฐมนตรีทราบถึงปัญหาข้อจํากัดการบางจุดที่ได้ลดบริการลงในช่วงการแพร่ระบาดของโควิด19 และขณะนี้ยังไม่กลับมาเท่ากับช่วงก่อนการแพร่ระบาด ซึ่งตั้งแต่รัฐบาลได้ทยอยเปิดประเทศด้วยความระมัดระวังมาตั้งแต่ 1 พ.ย. 64 เป็นต้นมา จํานวนนักท่องเที่ยวได้ปรับตัวเพิ่มขึ้นตามลําดับ และจะเพิ่มขึ้นมากในช่วงไฮซีซันของปีนี้ ประกอบกับขณะนี้ประเทศต่าง ๆ ก็เปิดประเทศเต็มที่แล้ว ดังนั้นนายกรัฐมนตรีจึงขอให้หน่วยงานเกี่ยวข้อง รวมถึงท่าอากาศยานต่าง ๆ ได้เพิ่มศักยภาพการบริการให้สอดคล้องกับจํานวนผู้เดินทางที่เพิ่มขึ้น ร่วมสนับสนุนการท่องเที่ยวของประเทศให้เป็นไปตามเป้าหมาย” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รัฐบาลโชว์ผลงาน ดูแลประชาชน บัตรทองรักษามะเร็งทุกที่ ครึ่งปีงบประมาณ 65  มีผู้ป่วยโรคมะเร็งเข้ารับบริการแล้ว 603,060 ครั้ง
วันพุธที่ 31 สิงหาคม 2565
รัฐบาลโชว์ผลงาน ดูแลประชาชน บัตรทองรักษามะเร็งทุกที่ ครึ่งปีงบประมาณ 65  มีผู้ป่วยโรคมะเร็งเข้ารับบริการแล้ว 603,060 ครั้ง
รัฐบาลโชว์ผลงาน ดูแลประชาชน บัตรทองรักษามะเร็งทุกที่ ครึ่งปีงบประมาณ 65  มีผู้ป่วยโรคมะเร็งเข้ารับบริการแล้ว 603,060 ครั้ง
วันนี้ (31 สิงหาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ด้วยนโยบาย "ไม่ทิ้งใครไว้ข้างหลัง" ของพลเอกประยุทธ์ จันทร์โอชา นายกรัฐมนตรี ที่เน้นดูแลให้ประชาชนทุกกลุ่มเข้าถึงสิทธิและสวัสดิการอย่างเท่าเทียมและมีประสิทธิภาพ โดยเฉพาะเรื่องสุขภาพที่ได้กําชับให้ทุกภาคส่วนจัดระบบการดูแลอย่างครอบคลุม จึงเห็นได้ปัจจุบัน "สิทธิบัตรทอง" ได้ยกระดับการให้บริการ ทั้งการขยายการรักษาจํานวนโรค สิทธิประโยชน์ อาทิ ผ้าอ้อมผู้ใหญ่ ยาคุมกําเนิด และที่สําคัญคือ การให้ผู้ป่วยเข้าถึงแพทย์ได้อย่างสะดวก หากเจ็บป่วยสามารถเข้ารับบริการเป็นผู้ป่วยนอกได้ที่หน่วยบริการปฐมภูมิในสถานพยาบาลสังกัดกระทรวงสาธารณะสุขทั่วประเทศ โดยไม่ถูกปฏิเสธ และไม่ถูกเรียกเก็บเงิน
นางสาวรัชดา กล่าวว่า ด้วยนโยบายการรักษาที่ครอบคลุมมากขึ้นของสิทธิผู้มีบัตรทอง ทําให้ผู้ป่วยที่เป็นโรคมะเร็งสามารถใช้สิทธิรักษาได้ในสถานพยาบาลของรัฐทุกที่ โดยในปีงบประมาณ 2565 ตั้งแต่วันที่ 1 ต.ค. 2564 – 30 มิ.ย. 2565 สํานักงานหลักประกันสุขภาพแห่งชาติ รายงาน มีผู้ป่วยโรคมะเร็งเข้ารับบริการ จํานวน 603,060 ครั้ง จากเป้าหมายที่ได้รับจัดสรร 339,371 ครั้ง เมื่อผู้ป่วยได้รับการวินิจฉัยว่าเป็นมะเร็ง จะมีการปรึกษาพูดคุยระหว่างเจ้าหน้าที่และผู้ป่วยเพื่อตัดสินใจเลือกหน่วยบริการที่จะไปรักษาร่วมกัน ขณะเดียวกัน การดูแลผู้ป่วยยังไม่ได้จํากัดเฉพาะในโรงพยาบาล ระบบบริการยังมีบริการระบบสาธารณสุขทางไกล (Telehealth) บริการปรึกษาเภสัชกรทางไกล (Tele pharmacy) และการให้ยาเคมีบําบัดที่บ้าน (Home Chemotherapy) สําหรับผู้ป่วยที่มีอาการตามเกณฑ์ที่กําหนดและขึ้นอยู่กับดุลยพินิจของแพทย์ ซึ่งจะช่วยลดจํานวนครั้งในการเดินทางมาโรงพยาบาล ช่วยประหยัดค่าใช้จ่ายอีกทางหนึ่งด้วย
“รัฐบาลมุ่งดูแลคุณภาพชีวิตประชาชนอย่างเต็มที่ การขับเคลื่อนนโยบายรักษามะเร็งได้ทุกที่ เป็นส่วนหนึ่งของความตั้งใจของรัฐบาลที่ประสงค์ให้ประชาชนได้รับการักษาโรคเรื้อรังและร้ายแรงโดยเร็วและสะดวก ตัวเลขสถิติข้างต้นชี้ให้เห็นว่าผู้ป่วยมะเร็งสามารถเข้าถึงบริการการรักษาได้มากขึ้นและเร็วขึ้น ส่งผลให้การรักษาดีขึ้นตามไปด้วย ประชาชนสามารถสอบถามรายละเอียดเพิ่มเติมได้ที่ สายด่วน สปสช. 1330 หรือช่องทางระบบออนไลน์ทั้งไลน์ สปสช. ไลน์ไอดี @nhso หรือคลิก https://lin.ee/zzn3pU6 และ Facebook : สํานักงานหลักประกันสุขภาพแห่งชาติ https://www.facebook.com/NHSO.Thailand” นางสาวรัชดา กล่าว
รัฐบาลไทย-ข่าวทำเนียบรัฐบาล-รัฐบาลขอบคุณ79ผู้นำสหภาพแรงงานยานยนต์หนุน “พล.อ.ประยุทธ์”เป็นนายกรัฐมนตรีคนต่อไป สะท้อนความพอใจผลงานบริหารด้านแรงงาน
วันอังคารที่ 25 ตุลาคม 2565
รัฐบาลขอบคุณ79ผู้นําสหภาพแรงงานยานยนต์หนุน “พล.อ.ประยุทธ์”เป็นนายกรัฐมนตรีคนต่อไป สะท้อนความพอใจผลงานบริหารด้านแรงงาน
รัฐบาลขอบคุณ79ผู้นําสหภาพแรงงานยานยนต์หนุน “พล.อ.ประยุทธ์”เป็นนายกรัฐมนตรีคนต่อไป สะท้อนความพอใจผลงานบริหารด้านแรงงาน
วันที่ 24 ตุลาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวถึงกรณีผู้นําสหภาพแรงงานยานยนต์ 79 แห่ง แถลงจุดยืนสนับสนุน พลเอกประยุทธ์ จันทร์โอชา เป็น นายกรัฐมนตรี คนต่อไปว่า ขอบคุณพี่น้องผู้นําสหภาพแรงงานยานยนต์ที่แสดงเจตนารมณ์ดังกล่าว ซึ่งไม่ใช่เรื่องง่ายที่จะมีเสียงสนับสนุนอย่างเป็นเอกภาพของบรรดาผู้นําสหภาพแรงงานยานยนต์เช่นนี้ สะท้อนความพอใจผลงานการขับเคลื่อนมาตรการต่างๆในการดูแลด้านแรงงานที่ผ่านมาของรัฐบาลภายใต้การนําของนายกรัฐมนตรีได้รับการตอบรับเป็นอย่างดี ไม่ว่าจะเป็นการคุ้มครองดูแลสิทธิประโยชน์ต่างๆ รวมทั้งการพัฒนาทักษะฝีมือเพื่อรองรับความต้องการของตลาดแรงงานในอนาคต ให้ก้าวทันการเปลี่ยนแปลงและเทคโนโลยีใหม่ ที่สําคัญคือมาตรการมาตรการที่เข้าไปช่วยเหลือประคับประคองพี่น้องแรงงานที่ได้รับผลกระทบจากวิกฤติการแพร่ระบาดของเชื้อไวรัสโควิด-19 ที่ผ่านมาได้อย่างดี
น.ส.ทิพานัน กล่าวว่า ในขณะที่แนวโน้มสถานการณ์การว่างงานไตรมาส 2 ปี 2565 ลดลงต่ําที่สุดตั้งแต่มีการแพร่ระบาดของ COVID-19 คิดเป็นอัตราการว่างงานร้อยละ 1.37 ลดลง 3 ไตรมาสติดต่อกัน เป็นตัวชี้วัดสําคัญของประสิทธิภาพและประสิทธิผลของนโยบายรัฐบาลด้านแรงงานที่เข้าถึงปัญหาและตอบโจทย์ความต้องการของพี่น้องแรงงาน และขับเคลื่อนเศรษฐกิจไทยให้ฟื้นตัวอย่างต่อเนื่อง จึงทําให้พี่น้องประชาชนสนับสนุนและชื่นชมนายกรัฐมนตรีให้ทําหน้าที่ต่อไป
“ที่ผ่านมาต้องขอยกย่องหัวใจพี่น้องผู้ใช้แรงงานที่ให้ความร่วมมือในมาตรการต่างๆ นับจากนี้สถานการณ์แรงงานที่มีแนวโน้มดีขึ้น การลงทุนภาคอุตสาหกรรมยานยนต์ก็กําลังเพิ่มขึ้น ตรงนี้จะช่วยยกระดับคุณภาพชีวิตของพี่น้องแรงงานให้ดีขึ้นต่อไปในทุกด้าน” น.ส.ทิพานัน กล่าว
รัฐบาลไทย-ข่าวทำเนียบรัฐบาล-แจ้งเตือน! ผู้ลงทะเบียนโครงการลงทะเบียนเพื่อสวัสดิการแห่งรัฐ ปี 65 หากขึ้นสถานะไม่สมบูรณ์ ต้องแก้ไขให้เสร็จภายใน 17 พ.ย. นี้
วันศุกร์ที่ 4 พฤศจิกายน 2565
แจ้งเตือน! ผู้ลงทะเบียนโครงการลงทะเบียนเพื่อสวัสดิการแห่งรัฐ ปี 65 หากขึ้นสถานะไม่สมบูรณ์ ต้องแก้ไขให้เสร็จภายใน 17 พ.ย. นี้
.....
กระทรวงการคลังเผยยอดผู้ลงทะเบียนเข้าร่วมโครงการลงทะเบียนเพื่อสวัสดิการแห่งรัฐ ปี 65 ที่เปิดให้ลงทะเบียนตั้งแต่ 5 ก.ย. – 31 ต.ค. 65 มีประชาชนลงทะเบียนทั้งสิ้น 22,293,473 ราย ซึ่งผู้ลงทะเบียนยังไม่ได้รับสิทธิสวัสดิการแห่งรัฐในทันที จะต้องผ่านการตรวจสอบคุณสมบัติตามโครงการกําหนดอีกครั้ง ตรวจสอบผลการลงทะเบียนได้ที่https://welfare.mof.go.th/
.
ผู้ลงทะเบียนและตรวจสอบสถานะพบว่า “สถานะการลงทะเบียนสมบูรณ์” ไม่ต้องดําเนินการใด ๆ รอประกาศผลการตรวจสอบคุณสมบัติช่วงเดือนม.ค. 66
.
สําหรับผู้ที่ “สถานะการลงทะเบียนไม่สมบูรณ์” สามารถตรวจสอบความถูกต้องของข้อมูลได้ ณ ที่ว่าการอําเภอ/สํานักงานเขต หากข้อมูลไม่ถูกต้อง หรือไม่ตรงกับข้อมูลทะเบียนราษฎร์ เช่น จํานวนบุตรที่อายุต่ํากว่า 18 ปี มีจํานวนมากกว่าข้อมูลบุตรที่ลงทะเบียนไว้ ให้ติดต่อแก้ไข ณ หน่วยงานรับลงทะเบียนที่ตนเองยื่นเอกสารเท่านั้น ส่วนผู้ลงทะเบียนผ่านเว็บไซต์ สามารถติดต่อขอแก้ไขข้อมูลที่หน่วยงานรับลงทะเบียนใดก็ได้ โดยต้องแก้ไขให้แล้วเสร็จภายในวันที่ 17 พ.ย. 65
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สปสช. เพิ่มบริการ OP Telemedicine ดูแลผู้ป่วย 42 กลุ่มโรคทั่วไป ผ่าน 4 แอปฯ สุขภาพ พร้อมส่งยาถึงบ้าน
วันศุกร์ที่ 28 ตุลาคม 2565
สปสช. เพิ่มบริการ OP Telemedicine ดูแลผู้ป่วย 42 กลุ่มโรคทั่วไป ผ่าน 4 แอปฯ สุขภาพ พร้อมส่งยาถึงบ้าน
.....
สํานักงานหลักประกันสุขภาพแห่งชาติ (สปสช.) เพิ่มการให้บริการการแพทย์ทางไกลในลักษณะผู้ป่วยนอกทั่วไป (OP Telemedicine) เพื่อเป็นทางเลือกของการบริการสุขภาพให้กับประชาชน ลดเวลารอคอย และลดความแออัดในโรงพยาบาล โดยร่วมมือกับผู้ให้บริการแอปพลิเคชันสุขภาพดิจิทัล 4 แห่ง ได้แก่
1.Good Doctor Technology (กู๊ด ด็อกเตอร์) โดยจีดีทีคลินิกเวชกรรม
2.Clicknic (คลิกนิก) โดยคลิกนิกเฮลท์คลินิกเวชกรรม
3.Mordee (หมอดี) โดยชีวีบริรักษ์ คลินิกเวชกรรม
4.Saluber MD (ซาลูเบอร์ เอ็ม ดี) โดยสุขสบายคลินิกเวชกรรม
.
บริการแพทย์ทางไกลครอบคลุม 42 กลุ่มโรคและอาการ ดังนี้
1.ข้อเสื่อมหลายข้อ 2.ตาแดงจากไวรัส 3.ตาแดงจากไวรัส ที่มิได้มีรหัสระบุรายละเอียด 4.ข้อเสื่อมโดยทั่วไปปฐมภูมิ 5.เนื้อเยื่ออักเสบ 6.วิงเวียน มึน 7.ปวดศีรษะ 8.อาหารเป็นพิษจากเชื้อแบคทีเรียอื่น 9.อาการท้องร่วง 10.กระเพาะและลําไส้อักเสบจากการติดเชื้อ
.
11.ไข้ไม่ทราบสาเหตุ 12.ความผิดปกติของระบบการทรงตัวของหู 13.โรคตากุ้งยิงและตุ่มอักเสบเรื้อรังที่หนังตา 14.การอักเสบของเยื่อบุตา 15.การติดเชื้อไวรัส ที่มิได้ระบุรายละเอียด 16.กล้ามเนื้อเคล็ด 17.ติดเชื้อไวรัสไม่ระบุตําแหน่งที่เป็น 18.ข้ออักเสบข้อเดียว ที่มิได้มีระบุรายละเอียด 19.เยื่อบุจมูกและลําคออักเสบเฉียบพลัน(หวัดธรรมดา) 20.ไข้ ไม่ระบุชนิด
21.เวียนศีรษะบ้านหมุนเฉียบพลัน แบบไม่รุนแรง 22.ปวดท้องช่วงบน 23.การติดเชื้อทางเดินหายใจในส่วนบนแบบเฉียบพลันหลายแห่งพร้อมกัน 24.ลมพิษ 25.ปวดท้อง และปวดอุ้งเชิงกราน 26.เยื่อบุตาอักเสบเฉียบพลัน ที่มิได้ระบุรายละเอียด 27.ลมพิษ ที่มิได้ระบุรายละเอียด 28.ปวดหลังส่วนล่าง 29.คออักเสบเฉียบพลัน 30.ต่อมทอนซิลอักเสบเฉียบพลัน
.
31.คออักเสบเฉียบพลัน ที่มิได้ระบุรายละเอียด 32.การติดเชื้อทางเดินหายใจในส่วนบนแบบเฉียบพลัน 33.กระเพาะอาหารอักเสบ ที่มิได้ระบุรายละเอียด 34.อาการปวดท้องอื่น ๆ และอาการปวดท้องที่ไม่ระบุ 35.ข้ออักเสบหลายข้อ ที่มิได้ระบุรายละเอียด 36.ต่อมทอลซิลอักเสบเฉียบพลัน ที่มิได้ระบุรายละเอียด 37.เยื่อจมูกอักเสบจากการแพ้ ที่มิได้ระบุรายละเอียด ปวดกล้ามเนื้อ 38.เยื่อจมูกอักเสบจากการแพ้หรือการเปลี่ยนอากาศ 39.ข้ออักเสบแบบอื่น 40.ไซนัสอักเสบเฉียบพลัน 41.ไซนัสอักเสบเฉียบพลัน ที่มิได้ระบุรายละเอียด และ 42.การติดเชื้อโควิด-19 กลุ่มสีเขียว ที่มีอาการเจ็บป่วยเล็กน้อย
.
แนวทางการรักษา จะใช้ระบบ AMED Telehealth เพื่อให้ผู้ให้บริการบันทึกข้อมูลการให้บริการผู้ป่วย และข้อมูลใช้ในการเบิกจ่ายชดเชยค่าบริการจาก สปสช. ซึ่งผู้ป่วยจะได้รับตรวจวินิจฉัยและให้คําปรึกษาผ่านบริการการแพทย์ทางไกล ยาและเวชภัณฑ์ รวมถึงการจัดส่งยาให้ผู้ป่วย โดยคาดว่าระบบจะมีความพร้อมและให้บริการได้ในเร็ว ๆ นี้
.
Cr. : สํานักงานหลักประกันสุขภาพแห่งชาติ (สปสช.)
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-องคมนตรี ติดตามการพัฒนางาน โรงพยาบาลนาวังเฉลิมพระเกียรติ ๘๐ พรรษา จังหวัดหนองบัวลำภู
วันพฤหัสบดีที่ 22 กันยายน 2565
องคมนตรี ติดตามการพัฒนางาน โรงพยาบาลนาวังเฉลิมพระเกียรติ ๘๐ พรรษา จังหวัดหนองบัวลําภู
องคมนตรี ติดตามความก้าวหน้าการพัฒนางานของโรงพยาบาลนาวังเฉลิมพระเกียรติ ๘๐ พรรษา จังหวัดหนองบัวลําภู มีการดูแลผู้พิการแบบเบ็ดเสร็จ ลดการรอคอย ลดค่าใช้จ่าย ช่วยเพิ่มคุณภาพชีวิตผู้พิการ
วันนี้ (22 กันยายน 2565) ที่โรงพยาบาลนาวังเฉลิมพระเกียรติ ๘๐ พรรษา จังหวัดหนองบัวลําภู พลอากาศเอก ชลิตพุกผาสุข องคมนตรี ในฐานะรองประธานกรรมการมูลนิธิเทพรัตนเวชชานุกูล พร้อมด้วย นายแพทย์ณรงค์ สายวงศ์ รองปลัดกระทรวงสาธารณสุข ดร.นายแพทย์พงศธร พอกเพิ่มดี นายแพทย์ทรงคุณวุฒิ (ด้านสาธารณสุข) คณะผู้บริหาร และหน่วยงานที่เกี่ยวข้อง ติดตามความก้าวหน้าการพัฒนางานสําคัญของโรงพยาบาล พร้อมให้กําลังใจบุคลากรผู้ปฏิบัติงาน และมอบของเยี่ยมให้กับผู้ป่วยที่มารับบริการ
นายแพทย์ณรงค์ สายวงศ์ รองปลัดกระทรวงสาธารณสุข กล่าวว่า โรงพยาบาลนาวังเฉลิมพระเกียรติ ๘๐ พรรษาเป็นโรงพยาบาลชุมชนขนาด 30 เตียง มีระบบบริการผู้พิการแบบเบ็ดเสร็จ “นาวังโมเดล” โดยรวม 3 หน่วยงานไว้ในโปรแกรมให้บริการรับรองความพิการแบบเบ็ดเสร็จจุดเดียว คือ โรงพยาบาล ออกเอกสารรับรองความพิการ สํานักงานพัฒนาสังคมและความมั่นคงของมนุษย์จังหวัด จดทะเบียนความพิการ และองค์การบริหารส่วนท้องถิ่นจ่ายเบี้ยความพิการ เป็นการพัฒนาระบบบริการเพื่อเพิ่มคุณภาพชีวิตผู้พิการให้เข้าถึงบริการอย่างรวดเร็วลดระยะเวลาในการดําเนินงานไม่เกิน 1 วัน จากปกติ 5-6 วัน และลดค่าใช้จ่ายในการเดินทาง มีผู้พิการในเขตอําเภอนาวังได้รับการดูแล จํานวน 61 ราย แบ่งเป็น ทางการเคลื่อนไหวหรือทางร่างกายจํานวน 49 ราย ทางสติปัญญาจํานวน 1 ราย ทางการเรียนรู้จํานวน 2 ราย ทางการมองเห็นจํานวน 3 ราย และทางการได้ยินหรือสื่อความหมายจํานวน 6 ราย
นายแพทย์ณรงค์กล่าวต่อว่า โรงพยาบาลนาวังเฉลิมพระเกียรติ ๘๐พรรษา ยังเป็นศูนย์ผ่าตัดตาต้อกระจกของเขตสุขภาพที่ 8 เริ่มดําเนินการผ่าตัดตาต้อกระจกตั้งแต่ปี พ.ศ.2556 มีผู้รับบริการทั้งสิ้น 14,943 ราย ได้รับการผ่าตัดตาต้อกระจก 6,172 ดวงตา ต้อเนื้อ 1,206 ดวงตา รวมผ่าตัดทั้งสิ้น 7,378 ดวงตา ลดเวลารอคอยการผ่าตัดจากประมาณ 3 เดือน เหลือเพียงไม่เกิน 1 สัปดาห์ และลดผู้พิการตาบอดจากโรคตาต้อกระจกได้เป็นจํานวนมาก และมีบริการหน่วยแพทย์อาสามูลนิธิเทพรัตนเวชชานุกูล โดยกรมการแพทย์ให้บริการ 7 สาขา ได้แก่ สาขาโรคผิวหนัง สาขาโรคมะเร็ง สาขาการดูแลผู้ป่วยกึ่งเฉียบพัน การฟื้นฟูสมรรถภาพและจัดบริการคนพิการ สาขาพัฒนาการเด็ก สาขาผู้สูงอายุ สาขาทันตกรรม และสาขาทางเดินปัสสาวะ ส่งผลให้คุณภาพชีวิตผู้รับบริการดีขึ้น
นอกจากนี้ ได้ดําเนินการโครงการต้นไม้ของลูก เพื่อสืบสานพระราชปณิธานในหลวงรัชกาลที่ 9 ในการปลูกป่าในใจคน โดยเด็กแรกเกิดทุกคนที่เกิดในโรงพยาบาลนาวังเฉลิมพระเกียรติ ๘๐พรรษา จะได้รับต้นยางนาเป็นสมบัติชิ้นแรกของชีวิตเด็กและครอบครัว เพื่อสร้างความผูกพันและการเห็นคุณค่าของป่าไม้ให้กับประชาชน
****************************************** 22 กันยายน 2565
รัฐบาลไทย-ข่าวทำเนียบรัฐบาล-นายกฯ ติดตามสถานการณ์น้ำท่วมอย่างต่อเนื่อง กำชับจัดลำดับความสำคัญเร่งด่วนของงาน มุ่งตอบสนองความเดือดร้อนและความต้องการของประชาชน ขอบคุณและให้กำลังใจเจ้าหน้าที่ในการปฏิบัติงาน
วันอาทิตย์ที่ 9 ตุลาคม 2565
นายกฯ ติดตามสถานการณ์น้ําท่วมอย่างต่อเนื่อง กําชับจัดลําดับความสําคัญเร่งด่วนของงาน มุ่งตอบสนองความเดือดร้อนและความต้องการของประชาชน ขอบคุณและให้กําลังใจเจ้าหน้าที่ในการปฏิบัติงาน
นายกฯ ติดตามสถานการณ์น้ําท่วมอย่างต่อเนื่อง กําชับจัดลําดับความสําคัญเร่งด่วนของงาน มุ่งตอบสนองความเดือดร้อนและความต้องการของประชาชน ขอบคุณและให้กําลังใจเจ้าหน้าที่ในการปฏิบัติงาน
วันนี้ (9 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า จากเหตุการณ์น้ําท่วมฉับพลัน และน้ําป่าไหลหลากในช่วงที่ผ่านมา ซึ่งปัจจุบันยังคงมีพื้นที่ที่ได้รับผลกระทบในหลายจังหวัด และจากการลงพื้นที่ติดตามสถานการณ์น้ําและอุทกภัยของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมในช่วงที่ผ่านมา ซึ่งได้มีข้อสั่งการกําชับส่วนราชการในพื้นที่ ให้จัดลําดับความสําคัญเร่งด่วนของงาน มุ่งตอบสนองความเดือดร้อนและความต้องการของพี่น้องประชาชนเป็นหลัก
นายอนุชาฯ กล่าวว่า นายกรัฐมนตรีได้รับฟังแผนการปฏิบัติ และการช่วยเหลือพี่น้องประชาชนผู้ประสบภัยแล้ว ซึ่งได้มีการเตรียมการไว้ล่วงหน้าแล้วบางส่วน ทั้งก่อน ระหว่าง และหลังน้ําท่วม เช่น ก่อนฤดูฝน ได้มีการเตรียมการพร่องน้ํา ติดตามสถานการณ์น้ําฝนและพายุ ขุดลอกคูคลอง ขจัดสิ่งปฏิกูล วัชพืช ผักตบชวา เคลื่อนย้ายสิ่งกีดขวางทางน้ํา แผนเผชิญเหตุ แผนอพยพ ระบบการสื่อสารกับประชาชน ฯลฯ ในช่วงระหว่างเกิดน้ําท่วม ได้ตั้งศูนย์บัญชาการ บริหารจัดการอย่างมีเอกภาพ บูรณาการ อพยพผู้คนเข้าพื้นที่ปลอดภัย บริหารอาหาร น้ําดื่ม เครื่องนุ่งห่ม ยารักษาโรค สุขภาพอนามัยของประชาชน เร่งระบายน้ําตามจังหวะฟ้าฝน หลังน้ําท่วม เร่งฟื้นฟูซ่อมแซมบ้านเรือน โครงสร้างพื้นฐาน ถนน สะพาน ประปา ไฟฟ้า เป็นต้น โดยการดําเนินการทั้งหมดนี้นายกรัฐมนตรีทราบดีว่าได้มีการเตรียมการและดําเนินการเป็นที่เรียบร้อย ซึ่งนายกรัฐมนตรีได้ขอบคุณและให้กําลังใจเจ้าหน้าที่ในการปฎิบัติงานเพื่อประชาชนอย่างเต็มที่
“อย่างไรก็ตาม นายกรัฐมนตรีขอเน้นย้ําเพิ่มเติมในเรื่องดังต่อไปนี้
1) การดูแลบ้านเรือน ทรัพย์สินผู้ประสบภัยในช่วงที่ต้องอพยพออกจากพื้นที่ เพราะผู้ประสบภัยมีความเป็นห่วงบ้าน ข้าวของ เมื่อต้องอพยพห่างไกลบ้านไปหลาย ๆ วัน
2) การดูแลพี่น้องประชาชนกลุ่มเปราะบาง เช่น สถานเลี้ยงเด็ก บ้านคนชรา ผู้ป่วยติดเตียงในแต่ละชุมชน ให้ได้รับการดูแลเป็นพิเศษ และให้ทันท่วงที
3)การป้องกันที่ตั้งโรงพยาบาลและสถานพยาบาลบริการทางการแพทย์ซึ่งต้องสามารถทํางานต่อไปได้ เข้าถึงได้
และ
4) การสัญจรไปมา เช่น ถนน สะพาน บริการรถรับ-ส่งนักเรียนและประชาชนทั่วไป เพื่อลดผลกระทบการใช้ชีวิตของพี่น้องประชาชน
โดยทั้งหมดนี้ ขอให้จัดลําดับความสําคัญเร่งด่วนของงาน โดยมุ่งตอบสนองความเดือดร้อน ความต้องการของพี่น้องประชาชนเป็นหลัก” นายอนุชาฯ กล่าว.
รัฐบาลไทย-ข่าวทำเนียบรัฐบาล-Cabinet approves additional targeted industries eligible for Smart Visa application
วันพุธที่ 28 กันยายน 2565
Cabinet approves additional targeted industries eligible for Smart Visa application
Cabinet approves additional targeted industries eligible for Smart Visa application
September 27, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting today, approved in principle the draft Announcement of Ministry of Interior on special permission for some classes of aliens to stay in the kingdom for highly skilled manpower, investors, executives and startups entrepreneurs (No. ...), B.E. ..., as proposed by Ministry of Interior.
The draft Announcement of Ministry of Interior on special permission for some classes of aliens to stay in the kingdom for highly skilled manpower, investors, executives and startups entrepreneurs (No. ...), B.E. ..., prescribes expansion of targeted industries eligible for the application of smart visa from 13 to 18 S-Curve industries. Additional 5 industries are: National Defense Industry, Industries that facilitate the Circular Economy directly and significantly (e.g., fuel production from waste, water resources management, etc.), Aviation and Aerospace Industry, Technology Innovation and Startup Ecosystem Management, Targeted Technology Development, and International Business Center (IBC).
Privileges for those who are granted smart visa include extension of 90-day reporting to the Immigration at the One Stop Service Center to 1 year, no requirement of re-entry permit, permission for spouse and children to stay/work in Thailand for the same duration as the smart visa holder, among others.
According to the Government Spokesperson, the draft Announcement of Ministry of Interior on special permission for some classes of aliens to stay in the kingdom for highly skilled manpower, investors, executives and startups entrepreneurs (No. ...), B.E. ... will attract talents and technologies with a view to further developing the country’s targeted industries or the so-called S-Curve industries, and respond to “Thailand 4.0” policy.
รัฐบาลไทย-ข่าวทำเนียบรัฐบาล-ดูแลรอบด้าน! “บัตรทอง” เพิ่มสิทธิประโยชน์ผู้สูงวัย เน้นป้องกันโรค ชะลอเจ็บป่วย สอบถามได้ที่สายด่วน สปสช. 1330 หรือไลน์ @nhso
วันพุธที่ 5 ตุลาคม 2565
ดูแลรอบด้าน! “บัตรทอง” เพิ่มสิทธิประโยชน์ผู้สูงวัย เน้นป้องกันโรค ชะลอเจ็บป่วย สอบถามได้ที่สายด่วน สปสช. 1330 หรือไลน์ @nhso
.....
สํานักงานหลักประกันสุขภาพแห่งชาติ (สปสช.) เพิ่มสิทธิประโยชน์บัตรทองให้ผู้สูงอายุ ด้านบริการสร้างเสริมสุขภาพ ได้แก่ บริการวัคซีนป้องกันโรคคอตีบ บาดทะยัก และไข้หวัดใหญ่ บริการคัดกรองความเสี่ยงภาวะโภชนาการ โรคซึมเศร้า เบาหวาน ความดันโลหิต หัวใจและหลอดเลือด เอชไอวี โรคติดต่อทางเพศสัมพันธ์ มะเร็งลําไส้ใหญ่ การตรวจเนื้อเยื่อในช่องปากกรณีพบรอยโรคเสี่ยงมะเร็งและมะเร็งช่องปาก การกลายพันธุ์ของยีนมะเร็งเต้านมสําหรับผู้ป่วยมะเร็งเต้านมและญาติสายตรง คัดกรองวัณโรค และบริการทันตกรรม
.
พร้อมร่วมกับองค์กรปกครองส่วนท้องถิ่น ดําเนินงานกองทุนหลักประกันสุขภาพในระดับท้องถิ่น กองทุนฟื้นฟูสมรรถภาพระดับจังหวัด และกองทุนดูแลระยะยาวสําหรับผู้ที่อยู่ในภาวะพึ่งพิง เพื่อจัดสิทธิประโยชน์ให้ครอบคลุมมากที่สุดรองรับการเข้าสู่สังคมผู้สูงอายุ ให้ผู้สูงอายุได้รับการดูแลที่ดี เน้นการป้องกันโรค ชะลอความเจ็บป่วย สอบถามเพิ่มเติมได้ที่ สายด่วน สปสช. 1330 หรือไลน์ @nhso
.
อ่านเพิ่มเติม คลิก >>https://www.thaigov.go.th/news/contents/details/59940
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เพิ่มสิทธิยุติตั้งครรภ์-ขยายบริการคุมกำเนิดในระบบหลักประกันสุขภาพแห่งชาติ
วันอังคารที่ 11 ตุลาคม 2565
เพิ่มสิทธิยุติตั้งครรภ์-ขยายบริการคุมกําเนิดในระบบหลักประกันสุขภาพแห่งชาติ
วันอังคารที่ 11 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าปกป้องผู้หญิงไทยจากปัญหาการตั้งครรภ์ไม่พร้อมและการยุติการตั้งครรภ์ที่ไม่ปลอดภัย
โดยเพิ่มสิทธิประโยชน์ในระบบหลักประกันสุขภาพแห่งชาติ ได้แก่
บริการคุมกําเนิดแบบกึ่งถาวรด้วยวิธีใส่ห่วงอนามัยและการฝังยาคุม
และบริการป้องกันการยุติการตั้งครรภ์ที่ไม่ปลอดภัยครอบคลุมทั้งวิธีการใช้ยาและวิธีทางศัลยกรรมที่หน่วยบริก
ารในระบบหลักประกันสุขภาพแห่งชาติซึ่งลงทะเบียนกับกรมอนามัย 144 แห่ง ครอบคลุม 23 จังหวัด
พร้อมทั้งขยายบริการยาคุมกําเนิดจากเดิมรับที่ รพ.และ
รพ.ส่งเสริมสุขภาพตําบลในสังกัดกระทรวงสาธารณสุข เป็นรับได้ที่ร้านขายยา คลินิกเวชกรรม
คลินิกชุมชนอบอุ่น และคลินิกพยาบาลที่เข้าร่วมโครงการด้วย
เพื่อดูแลสุขภาพหญิงไทยทุกคนในทุกสิทธิการรักษา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คึกคัก! ปชช. ทยอยลงทะเบียน “บัตรสวัสดิการแห่งรัฐรอบใหม่” วันแรก (5 ก.ย. 65) ยอดลงทะเบียนกว่า 1.86 ล้านคน
วันอังคารที่ 6 กันยายน 2565
คึกคัก! ปชช. ทยอยลงทะเบียน “บัตรสวัสดิการแห่งรัฐรอบใหม่” วันแรก (5 ก.ย. 65) ยอดลงทะเบียนกว่า 1.86 ล้านคน
.....
ตามที่ ก.คลัง ได้เปิดระบบให้ประชาชนลงทะเบียนใน “โครงการลงทะเบียนเพื่อสวัสดิการแห่งรัฐ ปี 65” โดยเริ่มตั้งแต่ 5 ก.ย. 65 – 19 ต.ค. 65 นั้น ปรากฏว่าเมื่อวานนี้ (5 ก.ย. 65) ซึ่งเป็นวันแรกของการลงทะเบียน มีประชาชนให้ความสนใจและเข้ามาลงทะเบียนแล้ว 1,862,622 ราย ซึ่งส่วนใหญ่เป็นการลงทะเบียนผ่านเว็บไซต์ 1,613,926 ราย และลงทะเบียนผ่านหน่วยงานรับลงทะเบียน 248,696 ราย
.
ทั้งนี้ ภายหลังลงทะเบียน ปชช. สามารถตรวจสอบสถานการณ์ลงทะเบียนผ่าน 2 เว็บไซต์เดิม คือ https:// บัตรสวัสดิการแห่งรัฐ.mof.go.th และhttps://welfare.mof.go.thทุกวันศุกร์ของสัปดาห์ถัดไป ซึ่งกําหนดเวลาประกาศผลลงทะเบียน ดังนี้
.
• ผู้ลงทะเบียน ช่วงวันที่ 5 ก.ย. - 8 ก.ย. 65 ประกาศผลวันที่ 16 ก.ย. 65 (ชุดแรก)
• ผู้ลงทะเบียน ช่วงวันที่ 9 ก.ย. - 15 ก.ย. 65 ประกาศผลวันที่ 23 ก.ย. 65
• ผู้ลงทะเบียน ช่วงวันที่ 16 ก.ย. - 22 ก.ย. 65 ประกาศผลวันที่ 30 ก.ย. 65
• ผู้ลงทะเบียน ช่วงวันที่ 23 ก.ย. - 29 ก.ย. 65 ประกาศผลวันที่ 7 ต.ค. 65
• ผู้ลงทะเบียน ช่วงวันที่ 30 ก.ย. - 6 ต.ค. 65 ประกาศผลวันที่ 14 ต.ค. 65
• ผู้ลงทะเบียน ช่วงวันที่ 7 ต.ค. - 13 ต.ค. 65 ประกาศผลวันที่ 21 ต.ค. 65
• ผู้ลงทะเบียน ช่วงวันที่ 14 ต.ค. - 19 ต.ค. 65 ประกาศผลวันที่ 28 ต.ค. 65
.
การประกาศผลลงทะเบียนดังกล่าว เป็นการแจ้งว่าข้อมูลที่ได้ลงทะเบียนนั้นถูกต้องหรือไม่ หากถูกต้องแล้วก็รอการตรวจสอบคุณสมบัติ ซึ่งจะประกาศในช่วงเดือนม.ค. 66 ถ้าไม่ถูกต้องหรือไม่สมบูรณ์ ซึ่งเกิดจากกรณีที่ข้อมูลผู้ลงทะเบียนหรือครอบครัวที่ให้ไว้ “ไม่ตรงกับฐานข้อมูลของกรมการปกครอง” ผู้ลงทะเบียนจะต้องแก้ไขข้อมูลด้วยตนเอง ณ หน่วยรับลงทะเบียนที่ลงทะเบียน หรือยื่นแบบฟอร์มให้แล้วเสร็จภายในวันที่ 3 พ.ย. 65
.
อ่านเพิ่มเติมhttps://www.thaigov.go.th/news/contents/details/58861
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ประชุมหารือกับผู้แทนผู้ค้า
วันพุธที่ 5 ตุลาคม 2565
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ประชุมหารือกับผู้แทนผู้ค้า
และสหกรณ์บริการผู้ค้าตลาดนัดจตุจักร เพื่อหาทางออกเรื่องค่าเช่าที่ค้างชําระกับ รฟท.
นายศักดิ์สยาม ชิดชอบ รัฐมนตรีว่าการกระทรวงคมนาคม มอบให้นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นประธานประชุมหารือเพื่อหาทางออกเรื่องค่าเช่าค้างชําระการรถไฟแห่งประเทศไทย (รฟท.) ระหว่างผู้แทนผู้ค้าและสหกรณ์บริการผู้ค้าตลาดนัดจตุจักร และ รฟท. โดยมีผู้แทน รฟท. และกองตรวจราชการ สํานักงานปลัดกระทรวงคมนาคม เข้าร่วมหารือ เมื่อวันที่ 5 ตุลาคม 2565 ณ ห้องประชุมกระทรวงคมนาคม
ผู้แทนผู้ค้าและสหกรณ์บริการผู้ค้าตลาดนัดจตุจักรได้มีหนังสือถึงรัฐมนตรีว่าการกระทรวงคมนาคม เพื่อปรึกษาหาทางออกเรื่องค่าเช่าค้างชําระกับ รฟท. โดยขอความอนุเคราะห์งดเว้นเบี้ยปรับค่าเช่าค้างชําระและขอผ่อนชําระค่าเช่าที่ค้างให้กับประชาชนที่ประกอบการค้าทั้ง 4 กลุ่ม ได้แก่ ประชาชนผู้ค้าที่ทําสัญญายอมรับสภาพหนี้แล้ว ผู้ค้าที่อยู่ระหว่างถูกดําเนินคดี ประชาชนผู้ค้าที่คดีถึงที่สุดแล้ว และประชาชนผู้ค้าที่ยังมิได้ดําเนินการใด ๆ โดยในที่ประชุมหารือฯ ฝ่ายผู้แทนผู้ค้าและสหกรณ์ฯ และฝ่ายกฎหมายของ รฟท. ยังไม่สามารถหาทางออกที่ผู้แทนผู้ค้าและสหกรณ์ฯ ยอมรับได้ เลขานุการรัฐมนตรีว่าการกระทรวงคมนาคม จึงได้มอบหมายให้ผู้แทน รฟท. นัดเจรจากับผู้แทนผู้ค้าและสหกรณ์ฯ ในวันที่ 10 ตุลาคม 2565 ณ ที่ทําการ รฟท. เพื่อหาทางออกร่วมกัน และให้ รฟท. รายงานกระทรวงคมนาคมโดยเร็ว
รัฐบาลไทย-ข่าวทำเนียบรัฐบาล-รัฐมนตรีเกษตรฯ ลงพื้นที่รับฟังปัญหาของพี่น้องชาวประมงบางพัฒน์ จ.พังงา
วันพฤหัสบดีที่ 29 กันยายน 2565
รัฐมนตรีเกษตรฯ ลงพื้นที่รับฟังปัญหาของพี่น้องชาวประมงบางพัฒน์ จ.พังงา
มุ่งพัฒนาและยกระดับคุณภาพชีวิตความเป็นอยู่ให้ดียิ่งขึ้น
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เยี่ยมชมโครงการธนาคารปูม้า ร้านจําหน่ายสินค้าแปรรูปของชุมชน พร้อมรับฟังความต้องการของประชาชนในการพัฒนาหมู่บ้าน Fisherman Village และร่วมกิจกรรมปล่อยพันธุ์กุ้งกุลาดํา จํานวน 100,000 ตัว ปลากะพงขาว 2 - 3 ซม. จํานวน 4,000 ตัว ปลากะพงขาว 3 - 4 ซม. จํานวน 1,000 ตัว และส่งมอบพันธุ์ปลายี่สกเทศ ขนาด 2 - 3 ซม. ให้เกษตรกรที่ อบต. ถ้ําน้ําผุด จํานวน 50000 ตัว ณ หมู่บ้านชาวประมงบางพัฒน์ หมู่ที่ 8 ต.บางเตย อ.เมือง จ.พังงา
ทั้งนี้ บ้านบางพัฒน์ตั้งอยู่ในอ่าวพังงา อ.เมือง จ.พังงา เป็นหมู่บ้านชาวประมงและแหล่งท่องเที่ยวเชิงอนุรักษ์ รายล้อมรอบด้วยความอุดมสมบูรณ์ของป่าชายเลน เป็นชุมชนวิถีมุสลิม มีครัวเรือนทั้งหมดประมาณ 100 ครัวเรือน ประชากรประมาณ 300 กว่าคน ประชากร 100% เป็นชาวมุสลิม ประกอบอาชีพการทําประมง ร้อยละ 90 ที่เหลือทําอาชีพค้าขาย ประกอบกิจการร้านอาหาร ลูกจ้างทั่วไป ปัจจุบันคนในชุมชนหันมาให้ความสําคัญกับการท่องเที่ยวแบบวิถีชุมชนประมงเพิ่มมากขึ้น
"การลงพื้นที่ในวันนี้อยากมาดูวิถีชีวิต และมารับทราบปัญหาของพี่น้องประชาชน หากอะไรที่สามารถเข้ามาช่วยเหลือได้ พร้อมจะเข้ามาช่วยทันที และในส่วนของกระทรวงเกษตรและสหกรณ์พร้อมจะเข้ามารับฟังปัญหาและส่งเสริมพัฒนาในส่วนที่เกี่ยวข้อง ทั้งในเรื่องกองทุนประมงพื้นบ้าน หรือการสร้างความเข้มแข็งให้กับพี่น้องเกษตรทุกกลุ่ม นอกจากนี้ ได้มอบหมายให้เกษตรและสหกรณ์จังหวัดเข้ามารับฟังปัญหาจากพี่น้องประชาชนอย่างใกล้ชิด อะไรที่เกี่ยวข้องกับกระทรวงเกษตรฯ ขอให้รายงานให้ทราบ เพื่อจะได้มาช่วยพัฒนาและยกระดับคุณภาพชีวิตความเป็นอยู่ให้ดียิ่งขึ้นต่อไป" ดร.เฉลิมชัย กล่าว